Ek is besig om Telegram vir leerdoeleindes te toets en ek moet sê dat ek beïndruk is met die funksies wat beskikbaar is. Ek kan net dink hoe dit gebruik kan word om my lewe baie, baie makliker te maak. Ek is besig om ‘n artikel daaroor te skryf.
Gaan na jou settings op jou foon, blaai af na location (ligging) en kies while using the app. Mens het die funksie nodig as jy, soos ek, jou location vir jou kinders stuur terwyl jy op die lang pad is. en dit wil ek nie die hele tyd aan en af skakel nie.
As jy die settings nie verander het nie, gaan jy ‘n rigtingpyltjie sien wat golwe uitstraal en vra dat jy dit in die settings aanskakel, skakel dan aan
As jy het, kry jy ‘n lys van ander mense wat Telegram gebruik en presies hoe ver hulle van jou is. Met die naam wat hulle vir hulself gekies het. Of dit nou regte naam is of nie.
Kom ons sê Piet Pyscho, met ‘n foto wat my nie laat twyfel oor die psycho deel van sy naam nie. Een massiewe man. Volgens Telegram was hy 350 m van my af. Baie naby as jy in jou huis is.
Ek sal so maak, Seegogga. Op hierdie stadium is Signal vir my die beste een. En ek verstaan die probleem. Ondervind dit in jy eie gesin. Ek gaan WhatsApp nie toelaat om my te boelie nie, ek is ‘n juffrou wat op skool daarvoor bekend was dat ek boelies uitgehaal en aan die pen laat ry het. Vir my is daar niks so lelik soos ‘n boelie nie. En ek het my nog nooit laat vermaak nie. ‘n Ryk baas van kammawêreld gaan dit ook nie regkry nie. Ek het die beste van die saak gemaak, my vriende en familie en mense wat my ken laat weet dat ek WhatsApp los. En hoe hulle my steeds in die hande kan kry. Meer as dit kan ek nie doen nie. Natuurlik mis ek ons groepgesprekke, ek sal egter teen my menswees werk as ek WhatsApp steeds gebruik.
Presies net so. Hulle het nie eens jou telefoonnommer nodig nie. Kliek net op jou foto en gesels met jou. En jy gaan dink dat jy hulle ken … hulle noem jou op die naam. Dit is dalk veilig met die ligging afgeskakel, ek is egter nou lugtig.